google/wiki40b huggingface dataset:
Kristína (speváčka)

Životopis

Kristína už odmalička spievala, hrala na klavíri aj tancovala. Študovala na košickom konzervatóriu. Po zoznámení s producentom Martinom Kavuličom a vydavateľstvom H.o.M.E. production začala aktívne spievať. Prvý singel „Som Tvoja“ jej vyšiel v spolupráci s reperom Opakom z bratislavskej a jej obľúbenej skupiny A.M.O. na jar 2007.
V roku 2008 prespievala pieseň Beáty Dubasovej „Vráť mi tie hviezdy“, čo jej prinieslo všeobecnú slávu na Slovensku. Pieseň sa stala jednou z najúspešnejších slovenských skladieb roku 2008.

… ešte váham

11. novembra 2008 vydala Kristína svoj debutový album … ešte váham, ktorý obsahuje 11 skladieb a dva remixy. Je tu tiež skladba „Som tvoja“ natočená ešte v roku 2006. Sú tu ako multimediálne stopy aj tri videoklipy k singlom „Som tvoja“, „Vráť mi tie hviezdy ’08“ a „Zmrzlina“, ku ktorému si prizvala českú speváčku Victoriu.

Eurovision Song Contest 2010

Kristína sa zapojila aj do pesničkovej súťaže Eurovision Song Contest 2010 so skladbou „Horehronie“. Text napísal Kamil Peteraj. So skladbou zvíťazila v piatom štvrťfinále s počtom 36,7 % hlasov a taktiež zvíťazila v prvom semifinále s počtom hlasov 31,2 % a aj s najvyšším ziskom bodov (12) od poroty. 28. februára 2010 sa zúčastnila národného finále, kde nakoniec získala rovnaký počet bodov ako druhá Mista so skladbou „Emotions“, no vďaka väčšiemu počtu hlasov od divákov triumfovala a reprezentovala Slovensko na európskom finále v Nórsku, ktoré sa uskutočnilo 25. – 29. mája 2010.
V Osle sa Kristína predstavila 25. mája 2010 v prvom semifinále, kde napriek tomu, že bola považovaná za jednu z favoritiek, skončila až na 16. mieste a s 24 bodmi nepostúpila do finále.

Na slnečnej strane sveta

Správy o pripravovanom treťom albume sa objavovali už od polovice roka 2011. Ako prvý pilotný singel z albumu vyšla 10. apríla 2012 skladba Jabĺčko, ktorá sa dostala na 13. miesto v slovenskom éteri a je hrávaná aj v Česku. Album oficiálne vyšiel 25. júna 2012 a obsahuje štrnásť skladieb plus tri bonusy v podobe remixov. S nahrávaním sa začalo v marci 2011 a posledné úpravy sa skončili koncom mája 2012. Kristína nahrávala v štúdiu v Košiciach aj v Bratislave. “Album je pre mňa výnimočný a plný emócií. Každá pieseň má nápad a tému. Dali sme do každej skladby maximum. A veľmi sa teším, že sa v tom albume nájdu všetky vekové kategórie.“ povedala Kristína pre server Hudba.sk. 23. júna 2012 bol predstavený aj druhý singel Viem, lebo viem.
Album znovu otextoval básnik a textár Kamil Peteraj, hudbu zložil skladateľ a producent Martin Kavulič a dve skladby vytvoril aj jeho mladší brat Marián Kavulič. Speváčka experimentovala s mnohými hudobnými nástrojmi, na albume sa objavil sláčikový orchester, klasická aj ústna harmonika, živý aj elektronický cimbal aj buzuki. Krst albumu Na slnečnej strane sveta sa uskutočnil 27. júna 2012 v pražskom Bontonland Megastore, krstným otcom sa stal spevák Vašo Patejdl. Kristína si na akcii prevzala taktiež platinovú platňu za predaj predchádzajúceho albumu V sieti ťa mám v Česku.
Roman Jebavý

Kariéra

Tenis začal hrávať vo veku šiestich rokov. Hrá pravou rukou, obojručný bekhend. Jeho najobľúbenejším povrchom je tvrdý povrch. Najvyššie v rebríčku ATP vo dvojhre bol na 297. mieste a vo štvorhre na 46. mieste. Počas kariéry získal na rôznych turnajoch 52 titulov vo štvorhre, väčšina z nich, 44 na turnajoch kategórie ITF Futures, a 3 ATP.
Praha (Texas)

Praha je malé mestečko v Texase, ktoré leží cca 85 km na juhozápad od Austinu. Bolo založené českými prisťahovalcami. Nachádza sa na 29°40'11.81" severnej šírky a 97° 4'1.07" západnej dĺžky.

Dejiny

Pôvodný názov osady, na ktorom vyrástla Praha, bol Mulberry, toto meno dali miestu prví anglickí osadníci James C. Duff, William Criswell a Leroy Criswell. Toto miesto bolo známe aj pod menom Hottentot, ktoré pravdepodobne vzniklo podľa vyhnancov žijúcich v okolí.
Prví českí prisťahovalci sem prišli v roku 1854, kedy na tomto mieste Čech Mathias Novak zakúpil 100 akrov pôdy, na ktorej postavil dom. V ňom prebiehali prvé české mestské oslavy. Jeho príchod prilákal ďalších českých usadlíkov, ktorými boli John Baca, Joseph Vyuiala, Andreas Gallia, Joseph Hajek, Frank Vacl, a George Morysek. V roku 1858 bolo mesto pomenované Praha na počesť hlavného mesta rodnej krajiny. Toto malé mesto v následujúcich rokoch pozvoľna rástlo. V roku 1865 Joseph Bithowski, cisterciácky kňaz, nechal postaviť malý kostol a o polnoci na Štedrý deň toho roku bola slúžená prvá omša. V roku 1868 bola založená verejná škola a v osemdesiatych rokoch devätnásteho storočia boli v texaskej Prahe tri obchody, reštaurácie a nový kostol, ktorý slúžil ako materská farnosť pre okolité mestečká. Pošta bola otvorená v roku 1884, v roku 1896 bola založená česká katolícka škola.
Po roku 1873 začala Praha postupne upadať, pretože železničná spoločnosť Southern Pacific Railroad položila koľaje asi kilometer a pol severne od mestečka. V blízkosti koľají bolo založené nové mesto Flatonia a toto nové mesto začalo preťahovať všetko podnikanie.
Na svojom vrchole v osemdesiatych rokoch devätnásteho storočia mala Praha približne 700 obyvateľov, naopak v priebehu dvadsiateho storočia počet obyvateľov nikdy neprekročil sto. V roku 1906 bola uzatvorená pošta, v roku 1968 klesla populácia mestečka na 25 obyvateľov a nakoniec v roku 1973 bola uzatvorená ako obecná, tak verejná škola.
V tomto pomaly vymierajúcom mestečku je zaujímavý maľovaný kostol Svätej Márie (anglicky: St. Mary's Church) v štýle americkej gotiky, okolo ktorého sa vždy od roku 1855 v polovici augusta usporadúva slávnosť Praha Fest. Každoročne zaznie polka a sú pripravované tradičné české koláče s poamerikanizovaným menom kolaches. Toto meno sa pre pečivo viac či menej podobné českým a slovenským koláčom používa po celých Spojených štátoch.
Za druhej svetovej vojny získala Praha v Texase smutné prvenstvo; mala najviac mŕtvych vojakov v pomere k celkovej populácií mesta. Najtragickejší bol rok 1944, keď zahynulo 9 vojakov. V okolí mesta sú tri kaplnky venované práve týmto obetiam.
Tieto straty viedli k veľkým sporom a potýčkam s nemeckými obyvateľmi okolitých dedín.
Venouse

Poloha

Obec má rozlohu 7,91 km². Najvyšší bod je položený 181 m n. m. a najnižší bod 104 m n. m.

Obyvateľstvo

Počet obyvateľov obce je 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Potápačský zvon

Potápačský zvon je odspodu otvorená vodotesná nádoba naplnená dýchacím plynom, ktorá slúži na pobyt a prácu pod vodou.

História

V svojej najjednoduchšej podobe ide o najstaršie známe zariadenie na pobyt pod vodou. Opísal ho už Aristoteles v 4. storočí pred Kr..
V roku 1535 Guglielmo de Lorena vyrobil a použil zariadenie podobné moderným zvonom. V roku 1628 bol potápačský zvon využitý na vyzdvihnutie diel švédskej vojenskej lode Vasa krátko po jej potopení.
V roku 1690 navrhol Edmund Halley zvon modernej konštrukcie vybavený oknami na výskum morského dna. Vzduch sa mal dopravovať do zvona v zaťažených sudoch.

Moderné použitie

Na princípe potápačského zvona sa budujú pokusné podmorské obydlia.
Serrières (Ardèche)

Poloha

Serrières má rozlohu 3,96 km². Najvyšší bod je položený 371 m n. m. a najnižší bod 135 m n. m.

Obyvateľstvo

Serrières má 1131 obyvateľov (2009).
Graf vývoja obyvateľstva:
Zdroje: INSEE
Hôtel-Dieu

Hôtel-Dieu (Dom Boží) je najstaršia nemocnica v Paríži. Nachádza sa v 1. obvode na ostrove Cité. Špitál zasvätený sv. Krištofovi bol založený už v polovici 7. storočia.

Dejiny

Nemocnicu založil v roku 651 ako útulok pre chudobných parížsky biskup Landry v tesnej blízkosti katedrály Notre Dame ako bývalo obvyklé. Nemocnica zostala jedinou v Paríži až do obdobia renesancie, kedy Henrich IV.v roku 1607 založil Hôpital Saint-Louis.
Hôtel-Dieu sa pôvodne rozkladal na južnej strane ostrova Cité a zároveň na ľavom brehu oproti, takže bol jedinou budovou v meste, ktorá sa rozkladala na dvoch brehoch Seiny. Obe časti spájal most Pont au Double.
Počas prestavby Paríža za druhého cisárstva, ktorú viedol barón Haussmann, boli staré budovy v roku 1865 zbúrané a nemocničný areál posunutý o niekoľko metrov severne. Dnes zaberá plochu asi 3 ha a ohraničujú ho ulice Rue de la Cité na západe, Quai de la Corse na severe, Rue d’Arcole na východe a Parvis Notre-Dame – place Jean-Paul-II na juhu.
Rachel Weiszová

Detstvo

Narodila sa v Londýne a vyrastala na predmestí Hampstead Garden. Jej matka, Edith Ruth (rodená Teich) sa narodila vo Viedni a pôvodným povolaním bola učiteľka, neskôr psychoterapeutka. Jej otec, George Weisz bol maďarský vynálezca, ktorý s celou rodinou utiekol do Anglicka kvôli nacistickej perzekúcii. Otec Rachel Weisz bol aškenázský Žid a jej matka je spomínaná buď ako katolíčka, ako Židovka, alebo osoba židovského pôvodu. Rachel vyrastala v intelektuálnej židovskej domácnosti a samu seba označuje ako Židovku. Má sestru, Minnie, ktorá je umelkyňou. Rachel vyštudovala anglistiku na univerzite v Cambridge.

Kariéra

Počas štúdií hrala v študentských predstaveniach súboru Talking Tongues, ktorý spolu so spolužiakmi založila. Prelomová bola jej rola Guildy v muzikáli West End v divadle Gielgud Theatre. Svoju prvú televíznu rolu dostala v seriáli Scarlet & Black. Prvú menšiu filmovú rolu stvárnila vo filme Bernarda Bertolucciho Zvodná krása (Stealing Beauty) z roku 1996. Do širšieho povedomia vošla až úlohou vo vojnovom filme Nepriateľ pred bránami.

Osobný život

Bola zasnúbená s americkým režisérom Darrenom Aronofským, s ktorým udržiavala vzťah v rokoch 2002 - 2010. Dňa 31. mája 2006 sa im narodil syn Henry Chance. Pár býval v East Village na Manhattane. Predpokladalo sa, že budú mať tradičnú židovskú svadbu v najstaršej synagóge v New Yorku.
Po rozchode s predchádzajúcim partnerom sa v roku 2011 vydala za herca Daniela Craiga.
Ageles z Chia

Ageles alebo Agelés (starogr. Ἀγέλης – Ageles, iný prepis: Agelés) bol v starovekom Grécku víťaz olympijských hier v boxe dorastencov.
Ageles z ostrova Chios zvíťazil na olympijských hrách v boxe dorastencov. Dátum týchto hier je neznámy. Dorastenecký box (paidón pygmé) sa v Olympii zaviedol na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.
Staroveký grécky cestovateľ a spisovateľ Pausanias uvádza, že sochu Agelea videl v posvätnom okrsku olympijskej Altidy. Autorom sochy bol sochársky majster Theomnéstos zo Sárd.
Spin-off (médiá)

Spin-off (alebo spinoff) je v médiách rozhlasový program, televízny program, videohra, film alebo literárne dielo odvodené z jednej alebo viacerých už existujúcich diel, ktoré sa zameriava najmä na jeden aspekt pôvodnej práce (napr. určitá téma, postava alebo udalosť).
V prípade, že spin-off existuje v rovnakom časovom období ako pôvodné dielo, môže byť tiež označovaný ako sidequel. Jeden z prvých spin-offov modernej mediálnej éry vznikol v roku 1941, keď Throckmorton P. Guildersleeve, vedľajšia postava rozhlasového komediálneho seriálu Fibber McGee and Molly (1935 – 1959), dostala vlastný seriál s názvom The Great Gildersleeve, ktorý bol vysielaný až do roku 1957.
Multiplex 3 (Česko)

Multiplex 3 je jedným z definitívnych multiplexov DVB-T v Česku. Do 31. októbra 2008 vysielal ako dočasný multiplex B. Pôvodne bol prevádzkovaný spoločnosťou Czech Digital Group, ale v decembri 2010 kúpili túto spoločnosť České Radiokomunikace, ktoré už predtým pre ňu prevádzkovali vysielače.

Pokrytie signálom

Prevádzkovateľ Multiplexu 3 deklaruje pokrytie 95,7% obyvateľstva ČR, hoci bez pokrytia zostávajú aj niektoré väčšie mestá (Břeclav, Mikulov, veľká časť Znojemska, Aš, a ďalšie).

Pražská mestská sieť 3

Súčasťou multiplexu 3 boli tiež 3 vysielače nízkeho výkonu (lokality Ládví, Strahov, Zelený pruh) bývalého prechodného multiplexu B na 46. kanále. Vysielanie z týchto vysielačov na rozdiel od ostatných technicky nezabezpečovali České radiokomunikace. Ich vysielanie obsahovalo oproti republikovej variante navyše program TV Noe a testovacie vysielanie Prima HD. Rozhodnutím ČTÚ z 22. júla 2010 CDG​​ o tento kanál prišla s odôvodnením, že išlo o zbytočné duplicitné vysielanie na dvoch kanáloch v jednom meste.
Saint-Pey-d’Armens

Poloha

Obec má rozlohu 4,2 km². Najvyšší bod je položený 16 m n. m. a najnižší bod 6 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Teplica (prítok Bodvy)

Prameň

Pramení v Slovenskom krase, v podcelku Jasovská planina, južne od kóty 495,8 m v lokalite Teplický les, v nadmorskej výške približne 400 m n. m.
Kopijovce

Charakteristika

Sú to malé morské živočíchy, väčšinou dlhé okolo 5 cm a polopriesvitné. Žijú v pobrežných vodách, piesočnatých alebo štrkových plytčinách, teplých morí. Dnes žije len asi 24 druhov.
Viacero znakov majú podobných so stavovcami. Chordu si uchovávajú po celý život, majú otvory podobné žiabrovým štrbinám, okolo úst malé ramená, a majú jednu chrbtovú plutvu a svalovinu segmentovanú v tvare V. Vodu a potravu nasávajú mikroskopickými vláskami (ciliae) lemujúcimi ich žiabrové otvory. Miechu majú v chrbtovej časti nad chordou. Mozog nemajú. V miechovom kanáliku sú roztrúsené početné Hesseho očká, tvorené svetlocitlivými bunkami. Podobajú sa primitívnym očiam ploskavcov. Z miechy vybiehajú nervy obvodovej nervovej sústavy. Cievna sústava je uzavretá. Srdce je nahradené pulzujúcou časťou brušnej cievy. Vylučovací orgán tvorí asi 100 párov nefrídií nachádzajúcich sa nad hltanom. Pohlavie je oddelené, oplodnenie je vonkajšie. Pohlavné orgány nemajú vývody, zrelé pohlavné bunky sa dostanú do okoložiabrovej dutiny a odtiaľ odchádzajú prúdom vody. Vývoj prebieha cez larvu.
Rod kopijovec je asi 8 cm dlhý, polopriesvitný, tvarom pripomína rybku a žije v piesčitom dne.
Szombathelyský okres

Szombathelyský okres (maď. Szombathelyi járás) je okres v Maďarsku v župe Vas. Jeho správnym centrom je mesto Szombathely.
Landroff

Poloha

Obec má rozlohu 7,73 km². Najvyšší bod je položený 305 m n. m. a najnižší bod 238 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asamón z Élidy

Asamón (starogr. Ἀσάμων – Asamón) bol v roku 340 pred Kr. víťaz olympijských hier v boxe.
Asamón z Élidy zvíťazil v boxe na 110. olympijských hrách v roku 340 pred Kr. V Olympii sa box (pygmé) zaradil do programu na 23. hrách v roku 688 pred Kr. V starovekom Grécku mal box voľnejšie pravidlá a bol tvrdší ako dnešný. Dovoľovalo sa všetko okrem držania súpera, chmatov a úderov na pohlavné orgány. Boxer mal remencami ovinuté päste a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Staroveký grécky cestovateľ a spisovateľ Pausanias uvádza, že počas prehliadky posvätného okrsku olympijskej Altidy videl i sochu Asamóna. Autorom jeho sochy bol sochársky majster Pyrilampes z Messény.
Hudimesnil

Poloha

Obec má rozlohu 18,68 km². Najvyšší bod je položený 117 m n. m. a najnižší bod 28 m n. m.

Obyvateľstvo

Počet obyvateľov obce je 871 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veta (filozofia)

Veta je myšlienka vyjadrená slovami.
Veta je elementárna stavebná jednotka jazyka. Kombinuje rozličné slová do výpovede. Usporiadanie slov zodpovedá gramatickým a logickým pravidlám. Význam vety sa nedá odvodiť iba z významu slov, ktoré veta obsahuje (slová nie sú jednoznačné), ale skôr z kontextu vetného celku. Zo spôsobu formulácie možno rozpoznať, či hovoriaci pokladá výpoveď za skutočnú, za žiadúcu, za pravdepodobnú alebo skôr za otáznu. Z tohto hľadiska obsahuje každá veta súd o vzťahu subjektu a objektu poznania.

Wittgenstein

Podľa Wittgensteina je veta zmyslovo vnímateľný spôsob vyjadrenia myšlienky. Veta je obraz skutočnosti. Možnosť vety sa opiera o princíp zastúpenie predmetov znakmi. Všetky zmysluplné vety pozostávajú z dvoch momentov: z logickej formy, ktorá je zároveň formou skutočnosti (logické konštanty nezastupujú), a zo znakov, ktoré zastupujú predmety zobrazené v myšlienkach. Možno to formulovať aj takto: Všetky zmysluplné vety obsahujú výlučne empirické pojmy (=výrazy, ktoré zastupujú veci) a logické funkcie, ktorými sú empirické pojmy spojené. Súhrn pravdivých viet je celá prírodná veda (alebo súhrn prírodných vied)). Význam vety spočíva v metóde jej verifikácie.
Albulotvaré

Charakteristika

Keďže patria do skupiny Elopomorpha majú larválne štádium lístkovitého tvaru nazývané leptocephalus a sú to morské ryby.
Žijú na piesčinách v plytčinách tropických morí, niektoré druhy však obývajú aj hlboké more. Majú štíhle pretiahnuté či hadovité telo. Dlhé môžu byť až 1m.
Arabské hry

Arabské hry sú medzinárodné regionálne multi-športové podujatie, usporadúvané každé 4 roky v krajinách arabského sveta, pod dohľadom Arabskej olympijskej únie (UANOC). Zúčastňujú sa ich športovci arabských štátov Severnej Afriky a Juhozápadnej Ázie. Svoju históriu začali v roku 1953, kedy sa v Alexandrii konali prvé Arabské hry. Ženy majú právo štartovať od roku 1985.
Odvolanie sa na nevedomosť

Odvolanie sa na nevedomosť alebo Argumentum ad ignorantiam je argument, pri ktorom jedna strana tvrdí, že jej argument je správny, len na základe toho, že protistrana nie je schopná dokázať pravdivosť opačného argumentu.
Vlársky priesmyk

Doprava

Sedlom prechádza významná cestná spojnica Považia s Moravou, cesta I/57 z Nemšovej do Vsetína, ako aj železničná trať Trenčianska Teplá – Vlársky priesmyk – Veselí nad Moravou. Na severnom okraji prielomu leží na českej strane rovnomenná železničná stanica Vlárský průsmyk.
Béthonvilliers

Poloha

Obec má rozlohu 12,33 km². Najvyšší bod je položený 261 m n. m. a najnižší bod 156 m n. m.

Obyvateľstvo

Počet obyvateľov obce je 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arcis-sur-Aube (obec)

Poloha

Obec má rozlohu 9,49 km². Najvyšší bod je položený 124 m n. m. a najnižší bod 85 m n. m.

Obyvateľstvo

Počet obyvateľov obce je 3015 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vroncourt-la-Côte

Poloha

Obec má rozlohu 4,19 km². Najvyšší bod je položený 459 m n. m. a najnižší bod 331 m n. m.

Obyvateľstvo

Počet obyvateľov obce je 22 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Provenchères-lès-Darney

Poloha

Obec má rozlohu 9,07 km². Najvyšší bod je položený 459 m n. m. a najnižší bod 320 m n. m.

Obyvateľstvo

Počet obyvateľov obce je 176 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ogliastro

Poloha

Obec má rozlohu 9,49 km². Najvyšší bod je položený 1 324 m n. m. a najnižší bod 0 m n. m.

Obyvateľstvo

Počet obyvateľov obce je 105 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lépanges-sur-Vologne

Poloha

Obec má rozlohu 7,57 km². Najvyšší bod je položený 667 m n. m. a najnižší bod 394 m n. m.

Obyvateľstvo

Počet obyvateľov obce je 929 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Louis (Guadeloupe)

Polohopis

Saint-Louis má rozlohu 56,28 km².

Obyvateľstvo

Saint-Louis má 2719 obyvateľov (2009).
Graf vývoja obyvateľstva:
Zdroje: INSEE
Valdajská pahorkatina

Opis

Pahorkatina je morénová, tvorená vápencami, bridlicami a morénovou uloženinou, ložisko hnedého uhlia a rašeliny. Našli sa tu skameneliny Gigantoproducta gigantea, hojné sú tu bludné balvany. Hory sú pramennou oblasťou mnohých riek, pramení tu Volga, Daugava (Západná Dvina), Lovať, Dneper a i. Je tu mnoho jazier (Valdajské jazero) a močiarov. Podnebie je drsné. Porast tvoria jedľové lesy, breza, dub, rašelina. Pahorkatina je domovom početnej zveri.

Zaujímavosti

Podľa niektorých teórií je pôvodnou pravlasťou Indoeurópanov práve valdajská oblasť. Historický význam majú mestá Ostaškov a Valdaj. Valdajská pahorkatina je vyhľadávaným turistickým cieľom, pre veľký počet rybníkov, najmä pre rybárov. Je tu Valdajský národný park, Sebežský národný park a prírodné rezervácie.
Peter Igor Meluzín

Tvorba

Tvorba Petra Meluzina predstavuje časť obdobia slovenského umenia pred a po roku 1989. Spolu s Radislavom Matuštíkom a Júliusom Kollerom založili akčné zoskupenie Terén, ktoré zoskupovalo akčných umelcov. Umelci v rokoch 1982 – 1985 realizovali akcie v prírode – negalerijnom prostredí. Terén prechádzal štyrmi ročnými obdobiami a  zmyslom bolo spojenie s prírodou. Výstavný projekt Suterén (1989) bol vyvrcholením Terénu. Suterén zadefinoval tradíciu site – specific inštalácií v našom prostredí.
Formálna stránka jeho tvorby zahŕňa v sebe prácu s médiami ako sú fotografia, videoprojekcia, videoinštalácia. Peter Meluzin vo svojich dielach zostáva verný banalitám, využíva slovné hračky a pohráva sa s gýčom, ďalej používa aj motív zenu v zmysle meditácie. Zaoberá sa a upriamuje pozornosť na rozdielnosti medzi mužom a ženou. Cielene pracuje s motívmi ako sú pohlavie, sexualita, rodovosť.

Najznámejšie diela

Pokus o pracovnú analýzu vlastného tieňa (1982) Čiernobiela foto-reprodukcia (záznam z akcie), 58 x 42 cm
Stolické vrchy

Vymedzenie

Na severovýchode susedia Stolické vrchy s Nízkymi Tatrami, Volovskými vrchmi a Slovenským rajom, na severe s Muránskou planinou, na západe s Veporskými vrchmi a na juhu s Revúckou vrchovinou. Pohorie má z veľkej časti komplikovane stanovenú hranicu s minimom jednoznačných úsekov v podobe dolín a vodných tokov.

Ochrana prírody

Rozsiahle pásmo na západnom okraji Stolických vrchov tvorí ochranné pásmo Národného parku Muránska planina, v rámci zvyšku pohoria je však ochranársky významné len maloplošné územia. Na niektorých chrbtoch sú zachovalé lesné porasty. Výskyt nerastných surovín podnietil v stredoveku vznik baníckych osád a mestečiek (Kokava nad Rimavicou).

Turizmus

Stolické vrchy patria medzi obľúbené ciele turistov, vyhľadávajúcich pokojné miesta bez húfov turistov. Turisticky významné sú najmä okrajové časti, susediace s národnými parkami Muránska planina a Slovenský raj, ako aj centrálna, najvyššia časť v okolí dominantnej Stolice (1 476 m n. m.). Dôležitými východiskovými miestami sú Rejdová, Muráň a Tisovec.
Damville

Poloha

Obec má rozlohu 11,74 km². Najvyšší bod je položený 164 m n. m. a najnižší bod 130 m n. m.

Obyvateľstvo

Počet obyvateľov obce je 1 994 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nada Daabousová

Športová činnosť

Športovému plávaniu sa venuje od šiestich rokov. v roku 2016 je členka TJ Slávia STU Bratislava. Od 1. septembra 2006 ju trénovala Silvia Spišeková, od 1. septembra 2013 trénerská dvojica Nora Szauder a Gábor Szauder.

2014

Na majstrovstvách sveta junioriek v Helsinkách obsadila 11. miesto.

2015

Na Európskych hrách v Baku obsadila vo voľnom programe sólistiek 11. miesto.
V roku 2015 získala ocenenie plavec roka Slovenskej plaveckej federácie v kategórii juniorská akvabela ako aj pár seniorov, spolu s Janou Labáthovou.

2016

6. marca 2016 súťažila spolu s Janou Labáthovou na olympijskej kvalifikácii v Parque Aquático Maria Lenk v Riu. Vo voľnom programe párov získali tretie miesto, jedno zo štyroch postupových. Na olympiádu postúpili z 23. miesta z 24. Na Hungarian Open v Budapešti, považovanom za generálku olympiády, získali prvé miesto v technickej aj voľnej párovej zostave.
Akt (umenie)

Akt je označenie pre výtvarné zobrazenie nahého ľudského tela. Môže ísť o dielo maliarske, sochárske i fotografické. Cieľom aktu je spravidla vyjadrenie estetickej hodnoty človeka, nie pôsobenie zmyselnosti na pohlavné pudy človeka. Klasický akt nadväzuje na antickú tradíciu zobrazovania ideálu krásy pomocou postavy v kontraposte.
Hranica medzi erotickým umením a aktom je nestála, odvíja sa od kultúrnych a náboženských zvyklostí spoločnosti i od osobných diváckych skúseností diváka. Zobrazenie aktu v súčasnej Západnej spoločnosti nie je, narozdiel od zobrazovania nahoty v bežných situáciách, považované za porušenie noriem slušnosti.
Rieux-Volvestre

Poloha

Obec má rozlohu 32,38 km². Najvyšší bod je položený 343 m n. m. a najnižší bod 195 m n. m.

Obyvateľstvo

Počet obyvateľov obce je 2 443 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roquebrune (Gers)

Poloha

Obec má rozlohu 18,41 km². Najvyšší bod je položený 215 m n. m. a najnižší bod 115 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE